Správa zo zahraničnej pracovnej cesty

1.  Účastník ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština
Mgr. Juraj NOGE, CVTI SR, Lamačská cesta 8/A, 811 04 Bratislava, vedúci odboru; angličtina, ruština

2.  Zahraničná pracovná cesta:
Cesta sa uskutočnila na pozvanie Európskej komisie, DG Research & Innovation na slávnostné vyhlásenie víťazov súťaže vyhlásenou EK „European Prizes for Innovation in Public Administration“ v rámci konferencie WIRE 2013 v írskom Corku. Letenky a ubytovanie hradil pozývateľ.

Miesto:  Cork, Írsko, University College
Organizátor: EC, DG Research & Innovation, Frere-Orban Square 8, Belgicko

3.  Rámcový program pobytu:
5. 6. 2013 
Odchod z Bratislavy do Viedne v ranných hodinách, odlet z Viedne cez Londýn do Corku, prílet do Corku v poobedňajších hodinách, ubytovanie, stretnutie so zástupcom EK, DG Research & Innovation ohľadne upresnenia programu.
6. 6. 2013  
Slávnostné vyhlásenie víťazov súťaže vyhlásenou EK „European Prizes for Innovation in Public Administration“ v rámci konferencie WIRE 2013
Slávnostný ceremoniál
Následne prebiehali neformálne rozhovory s pracovníkmi DG Research & Innovation, so zástupcami ocenených projektov a účastníkmi konferencie.
Účasť na konferencii WIRE 2013 - Week of Innovative Regions
7. 6. 2013 
Odchod z Corku cez Londýn v doobedňajších hodinách, príchod do Bratislavy v neskorých večerných hodinách.

4.  Stručný program:
-	Preskúšanie slávnostného ceremoniálu
-	Príhovor írskeho ministra pre podnikanie, pracovné miesta, pre vzdelávanie a kvalifikácie so zodpovednosťou za výskum a inovácie Seána Sherlocka a komisárky Európskej komisie pre výskum, inovácie a vedu Máire Geoghegan-Quinn
-	Prevzatie ocenení z rúk komisárky Európskej komisie pre výskum, inovácie a vedu Máire Geoghegan-Quinn
-	Fotografovanie víťazov s komisárkou Európskej komisie pre výskum, inovácie a vedu Máire Geoghegan-Quinn
-	Účasť na konferencii WIRE 2013 - Week of Innovative Regions
-	Gala Dinner

Informácie o súťaži
Európska komisia (Generálne riaditeľstvo pre výskum a inovácie) vyhlásila súťaž „Európska cena za inováciu vo verejnej správe“ v troch kategóriách: Iniciatívy pre občanov, Iniciatívy pre firmy a Iniciatívy pre vzdelávanie a výskum. Centrum vedecko-technických informácií SR (inštitúcia priamo riadená MŠVVaŠ SR) prihlásilo do kategórie Iniciatívy pre vzdelávanie a výskum projekt ANTIPLAG, ktorý zabezpečuje sústreďovanie piatich druhov vysokoškolských prác v Centrálnom registri a originalitu každej práce prichádzajúcej do Centrálneho registra porovnáva s prácami už uloženými v Centrálnom registri a s ďalšími dokumentmi, hlavne s dokumentmi z vybraných internetových zdrojov. 
Porota zložená z nezávislých expertov z verejného, akademického a podnikateľského sektora vybrala a poslala projekt ANTIPLAG do finále. Šiesti finalisti prezentovali osobne svoje projekty v Bruseli 22.4.2013 pred odbornou porotou, ktorá reprezentovala tieto inštitúcie: Lisbon Council, European Institute of Public Administration, University of Speyer, OECD, Hewlett-Packard, Cisco). Prezentácia ANTIPLAGu, jedinečný spôsob implementácie a jeho prínosy presvedčili porotu. ANTIPLAG je jedným z troch víťazných projektov v kategórii Iniciatívy pre vzdelávanie a výskum. Je to významný úspech pre Slovensko, zapísali sme sa do histórie, patríme medzi víťazov prvého ročníka tejto súťaže. S ocenením je spojená aj finančná odmena 100 tisíc EUR, ktorá bude slúžiť najmä na financovanie ďalšieho rozvoja projektu ANTIPLAG. 
Tento významný úspech má hlbšie korene, nie je len ocenením CVTI SR ako prevádzkovateľa špičkového inovatívneho projektu vo verejnej správe. Je ocenením aj MŠVVaŠ SR, spoločnosti SVOP, spol. s r. o., NR SR, autorov štúdie “Prevencia a odhaľovanie plagiátorstva”. MŠVVaŠ SR prijalo rozhodnutie realizovať celoštátny systém na odhaľovanie plagiátov na podnet Slovenskej rektorskej konferencie,  NR SR ho podporila schválením novely vysokoškolského zákona. CVTI SR bolo poverené realizáciou projektu, pripravilo špecifikáciu požiadaviek na funkčnosť systému. Spoločnosť SVOP na základe týchto požiadaviek vyvinula potrebné softvérové vybavenie a participovala na technickej implementácii systému. CVTI SR zabezpečuje samotnú prevádzku a súvisiace služby s vyžitím informačno-komunikačnej infraštruktúry Dátového centra pre výskum a vývoj.  Podiel na úspechu má aj Stále zastúpenie SR pri Európskej únii v Bruseli, ktoré prispelo k zdaru prezentácie niektorými usmerneniami v etape finalizácie prezentácie ANTIPLAGu.
Na Slovensku bola toto ocenenie vzápätí široko medializované.
Viac informácií o súťaži „Európska cena za inováciu vo verejnej správe“ a o konferencii WIRE IV:
http://ec.europa.eu/research/innovation-union/index_en.cfm?section=admin-innovators, http://wire2013.eu/.

6.   Prehľad prinesenej dokumentácie a miesto jej uloženia
Dokumentáciu sme nepriniesoli žiadnu, uvádzame link na súťaž: http://ec.europa.eu/research/innovation-union/index_en.cfm?section=admin-innovators
 
7. Osobitne vyhodnotený očakávaný prínos ZPC
Účasť v súťaži
a.	potvrdzuje že na Slovensku máme inovatívne produkty a služby konkurencieschopné minimálne v európskom priestore,
b.	že je potrebné takéto súťaže vyhľadávať a zúčastňovať sa na nich
c.	pomáha získavať skúsenosti z vystupovania na medzinárodných fórach pred odborníkmi, posilňuje sebavedomie prezentátorov,
d.	získava kredit pre Slovenskú republiku, pre MŠVVaŠ SR a pre CVTI SR v medziná-rodnom meradle

Účasť na medzinárodných konferenciách
e.	a propagácia slovenských projektov je potrebná, vytvárajú sa predpoklady pre úspechy aj v takýchto celoeurópskych súťažiach

Proaktívne sledovanie súťaží a iniciatív na európskej a celosvetovej úrovni a distribúcia informácií o takýchto súťažiach pre subjekty, ktorých sa to môže týkať
f.	je potrebné zabezpečovať z úrovne centrálnych orgánov v spolupráci so SZ SR pri EÚ a ďalšími subjektami/pracovníkmi zo Slovenska činnými v medzinárodných organizáciách

Ponúknutú spoluprácu SZ SR pri EÚ
g.	využiť a realizovať seminár v Bruseli na oboznámenie členských štátov EÚ so slovenskými skúsenosťami s celoštátnym antiplagiátorským systémom

Zodpovedne sa pripraviť na Innovation Convention
h.	kde budeme pozvaní v dňoch 10.-11. marca 2014 a kde budeme podávať správu o tom, ako napredujeme pri rozvoji ANTIPLAGu (využitie finančnej odmeny)

Neformálne rozhovory sme mali s účastníkmi ceremoniálu a konferencie WIRE 2013 medzi zaujímavé poznatky patria tieto:
i.	Chorvátsko chce byť úspešné pri podávaní projektov financovaných z EÚ a majú už dohodu o konzultačnej pomoci s Poľskom; aj MŠVVaŠ a jeho organizácie majú dostatok skúseností v tomto smere a pre Chorvátsko by sme mohli byť zaujímavým partnerom pre takéto konzultácie
j.	Chorvátska strana - Croatian Academic and Research Network (CARNet - Hrvatska akademska i istraživačka mreža) – prejavila záujem oboznámiť sa so slovenským ANTIPLAGom
k.	O oboznámenie sa so slovenským ANTIPLAGom prejavila záujem aj Jagelonská univetrzita z Krakova a ponúkla špecializované prednášky týkajúce sa inovácií
l.	Je potrebné zvážiť uvedený záujem a rozhodnúť o nadviazaní kontaktov s uvedenými stranami

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 

Súhlasím so zverejnením správy na internete: áno

Dátum: 17. 6. 2013
Správu vypracoval:	Mgr. Juraj Noge a Mgr. Július Kravjar     .................................................
   
Dátum: 17. 6. 2013
Správu schválil:	prof. Ján Turňa                                   ...............................................